A Bizottság határozata

(1993. április 15.)

a szermaradványok kimutatására szolgáló referenciamódszerek és a kijelölt nemzeti referencialaboratóriumok jegyzékének megállapításáról

(93/257/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/5/EGK irányelvvel [1] módosított, a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelvre [2] és különösen annak 8. cikkének (1) bekezdésére,

tekintettel a legutóbb a 89/662/EGK irányelvvel [3] módosított, a hőkezelt tej Közösségen belüli kereskedelmét érintő egészségügyi és állat-egészségügyi problémákról szóló, 1985. augusztus 5-i 85/397/EGK tanácsi irányelvre [4] és különösen annak 11. cikke (4) bekezdésének harmadik albekezdésére,

mivel a 93/256/EGK bizottsági határozat [5] meghatározza a hormonális vagy tireosztatikus hatású anyagok szermaradványainak kimutatására szolgáló módszereket; mivel a fenti határozat rögzíti az elemzések alkalmával követendő eljárásokat és alkalmazandó kritériumokat; mivel egy, a referenciamódszerekre vonatkozó rendelkezésnek az igazolómódszerekhez meghatározott kritériumokra kell hivatkoznia;

mivel a 90/515/EGK bizottsági határozat [6] meghatározza a nehézfémek és az arzén szermaradványainak kimutatására szolgáló referenciamódszereket; mivel rendelkezni kell a nehézfémeken és az arzénon kívüli szermaradványok kimutatására szolgáló referenciamódszereket illetően;

mivel a 64/433/EGK irányelv 8. cikke (1) bekezdésének utolsó albekezdése arról rendelkezik, hogy minden tagállamban ki kell jelölni legalább egy referencialaboratóriumot a szermaradványok vizsgálatának elvégzésére;

mivel a 89/187/EGK határozattal [7] módosított, a szermaradványok jelenléte tekintetében az állatok és a friss hús vizsgálatáról szóló, 1986. szeptember 16-i 86/469/EGK tanácsi irányelv [8] 8. cikke (1) bekezdésének b) pontja értelmében a nemzeti referencialaboratóriumok feladata az elemzési szabványok és módszerek minden egyes érintett szermaradványra vagy szermaradvány-csoportra vonatkozóan történő összehangolása,ideértve a megosztott minták engedélyezett laboratóriumok által történő, rendszeresen elvégzendő összehasonlító vizsgálatáról és az előírt határértékek teljesüléséről való gondoskodást;

mivel, tekintetbe véve a tudományos és technikai ismeretek fejlődését – és az egyértelműség érdekében – a 89/610/EGK bizottsági határozatot [9] hatályon kívül kell helyezni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 86/469/EGK irányelv I. mellékletében felsorolt anyagokból származó szermaradványok – kivéve az olyan kémiai elemeket, mint a nehézfémek és az arzén – jelenlétének igazolásához alkalmazandó analitikai referenciaeljárások a következők:

- immunoassay (jelzéses immunológiai módszerek),

- vékonyréteg-kromatográfia,

- folyadékkromatográfia,

- gázkromatográfia,

- tömegspektrometria,

- spektrometria,

vagy bármely egyéb eljárás, amely az e dokumentum 3. cikkében meghatározottakkal összehasonlítható kritériumokat teljesíti.

2. cikk

A kiválasztott analitikai referenciaeljárásnak

a) lehetőség szerint olyan molekuláris spektrometrián kell alapulnia, amely közvetlen információkkal szolgál a vizsgálat tárgyát képező anyag molekulaszerkezetéről; vagy

b) egymástól független eljárások olyan kombinációján kell alapulnia, amely közvetett információkkal szolgál a vizsgálat tárgyát képező anyag molekulaszerkezetéről;

és megfelelő kimutatási és meghatározási határértékekkel kell rendelkeznie.

3. cikk

Az analitikai referenciaeljárásokra vonatkozó kritériumok megegyeznek az igazolómódszerekre vonatkozóan a 93/256/EGK határozat mellékletének 1.2.3.–1.2.6., 2.1.–2.2.5.3. és 2.4–2.5. pontjában rögzített kritériumokkal.

4. cikk

A referenciaelemzések elvégzéséért felelős tagállami referencialaboratóriumok jegyzékét a melléklet tartalmazza.

5. cikk

Ezt a határozatot 1996. január 1-je előtt a tudományos és technikai ismeretek fejlődésének figyelembevétele céljából felül kell vizsgálni.

6. cikk

A 89/610/EGK határozat hatályát veszti.

7. cikk

Ennek a határozatnak a tagállamok a címzettjei.

Kelt Brüsszelben, 1993. április 15-én.

a Bizottság részéről

René Steichen

a Bizottság tagja

[1] HL L 57., 1992.3.2., 1. o.

[2] HL 121., 1964.7.29., 2012/64. o.

[3] HL L 395., 1989.12.30., 13. o.

[4] HL L 226., 1985.8.24., 13. o.

[5] HL L 118., 1993.5.14., 64. o.

[6] HL L 286., 1990.10.18., 33. o.

[7] HL L 66., 1989.3.10., 37. o.

[8] HL L 275., 1986.9.26., 36. o.

[9] HL L 351., 1989.12.2., 39. o.

--------------------------------------------------

MELLÉKLET

1. NEMZETI REFERENCIALABORATÓRIUMOK

Tagállam | Referencialaboratórium | Szermaradvány-csoportok |

Belgium | Institut d'hygiène et d'épidémiologie rue J. Wijtsman 14 B-1050 Bruxelles | Minden csoport |

Dánia | Veterinærdirektoratets Laboratorium Odinsvej Postboks 93 4 DK-4100 Ringsted | A csoport |

Levnedsmiddelstyrelsens Centrallaboratorium Mørkhøj Bygade 19 DK-2860 Søborg | B csoport |

Németország | Robert von Ostertag-Institut des Bundesgesundheitsamtes Diedersdorfer Weg 1 1000-Berlin 48 | β-agonisták Kloramfenikol Szulfonamidok |

Landesuntersuchungsanstalt für das Gesundheits- und Veterinärwesen Institut Chemnitz Hohe Straße 27/29 | Stilbének |

Staatliches Medizinal-, Lebensmittel- und Veterinäruntersuchungsamt Druseltalstraße 63 W-3500 Kassel | Trenbolon Nortesztoszteron |

Staatliches Veterinäruntersuchungsamt Arnsberg Zur Taubeneiche 10–12 | Zeranol Etinil-ösztradiol Tireosztatikus anyagok |

Staatliches Medizinal-, Lebensmittel- und Veterinäruntersuchungsamt Mittelhessen Marburger Straße 54 W-6300 Gießen | Gesztagén anyagok |

Landesuntersuchungsamt für das Gesundheitswesen Südbayern Veterinärstraße 2 W-8042 Oberschleißheim | Természetes hormonok |

Staatliches Veterinäruntersuchungsamt Hannover Eintrachtweg 17 | Penicillin Tetraciklinek Kinolinok |

Chemische Landesuntersuchungsanstalt Stuttgart Breitscheidstraße 4 W-7000 Stuttgart 1 | Nitrofurán |

Chemische Landesuntersuchungsanstalt Karlsruhe 1 Hoffstraße 3 W-7500 Karlsruhe 1 | Avermectin |

Chemisches Landesuntersuchungsamt Nordrhein-Westfalen Sperlichstraße 19 W-4400 Münster | Nyugtatók és β-blokkolók |

Chemische Landesuntersuchungsanstalt Freiburg Biffierstraße 5 W-7800 Freiburg 1 | Szerves klór PCB-k |

Staatliches Veterinär- und Lebensmitteluntersuchungsamt Potsdam Pappelallee 2 O-1572 Potsdam | Nehézfémek |

Görögország | Institute of Food Hygiene Department of Residue Analysis Iera odos 75, Botanikos GR-118 55 Athens | A. I. b) csoport (tireosztatikus anyagok) A. III. a) csoport (antimikrobiális anyagok) B. I. a) csoport (endo- és ektoparazitikumok) B. I. b) csoport (nyugtatók és β-blokkolók) B. I. c) csoport (β-agonista szerek) B. II. b) csoport (klórozott peszticidek, PCB-k) B. II. c) csoport (egyéb anyagok) |

Institute of Biochemistry, Toxicology and Nourishment of Animals Neapoleos, 25 Aghia Paraskeví GR-153 10 Athens | A. I. a), c) csoport A. II. csoport A. III. b) csoport B. II. b) csoport (nehézfémek Pb-Cd) B. II. a) csoport |

Spanyolország | Centro Nacional de Alimentación Carretera Pozuelo-Majadahonda km 6,2 Majadahonda (Madrid) | A. I. a) csoport, A. I. c) csoport, A. II A. III. a) csoport, A. III. b) csoport B. I. c) csoport (β-agonista szerek) |

Laboratorio de Sanidad y Producción Animal Santa Fe (Granada) | B. I. a) csoport, kivétel: – szerves klór- és szerves foszforvegyületek és B. I. c) |

Laboratorio de Sanidad y Producción Animal Algete (Madrid) | A. I. b) csoport B. I. b) csoport |

Laboratorio Arbitral del Ministerio de Agricultura, Pesca y Alimentación | B. II. csoport (peszticidek, szerves klór- és szerves foszforvegyületek, nehézfémek) |

Franciaország | Laboratoire de dosages hormonaux École nationale vétérinaire de Nantes CP 3028 F-44087 Nantes Cedex 03 | A. I. és II. csoport |

Laboratoire central d'hygiène alimentaire (LCHA) 43, rue de Dantzig F-75015 Paris | B. I. a); B. II. a), b) és c) csoport |

Laboratoire des médicaments vétérinaires (LMV) La haute Marche-Javené F-35133 Fougères | A. III. a) és b); |

Írország | Central Meat Control Laboratory Abbotstown, Castleknock IRL-Dublin 15 | A. I, II. és III. csoport B. I. csoport, kivétel: – szerves klór- és szerves foszforvegyületek B. II. csoport, kivétel: – poliklórozott bifenilek |

State Laboratory Abbotstown, Castleknock IRL-Dublin 15 | A. I, II. és III. csoport B. I. és II. csoport |

Olaszország | Istituto Superiore di Sanità Viale Regina Elena 299 I-00161 Roma | Minden csoport |

Luxemburg | Rijksinstituut voor Volksgezondheid en Milieuhygiëne Antonie van Leeuwenhoeklaan 9 NL-3720 BA Bilthoven | Minden csoport |

Institut d'hygiène et d'épidémiologie Rue J. Wijtsman 14 B-1050 Bruxelles | Minden csoport |

Hollandia | Rijksinstituut voor Volksgezondheid en Milieuhygiëne Antonie van Leeuwenhoeklaan 9 NL-3720 BA Bilthoven | Minden csoport |

Rijkskwaliteitsinstituut voor land- en tuinbouwproducten Bornesteeg 45 NL-6708 PD Wageningen | Minden csoport |

Portugália | Laboratório Nacional de Investigação Veterinària Estrada de Benfica 701 P-1500 Lisboa | Minden csoport |

Egyesült Királyság | Central Veterinary Laboratory New Haw, Addlestone UK-Surrey KT15 3NB | A. I, II. és III. csoport B. I. csoport |

Food Science Laboratory Colney Lane UK-Norwich NR4 7UA | A. III. csoport B. I. és II. csoport |

Veterinary Research Laboratories Stormont UK-Belfast BT4 3SD | A. I. a), c), II. és III. csoport B. I. és II. csoport |

Food and Agricultural Chemistry Research Division Department of Agriculture for Northern Ireland Newforge Lane | A. I. b) és III. csoport B. I. és II. csoport |

--------------------------------------------------